
	BIRŠTONO SAVIVALDYBĖS  TARYBA

	


SPRENDIMAS

Birštonas

	Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos sistemos įstatymo 41 straipsniu ir 63 straipsnio 5 punktu, Birštono savivaldybės visuomenės sveikatos rėmimo specialiosios programos tvarkos aprašu, patvirtintu Birštono savivaldybės tarybos 2017 m. kovo 24 d. sprendimu Nr. TS-50 „Dėl Birštono savivaldybės visuomenės sveikatos rėmimo specialiosios programos sudarymo ir vykdymo tvarkos aprašo patvirtinimo“, atsižvelgdama į Birštono savivaldybės bendruomenės sveikatos tarybos 
2024 m. gegužės 14 d. protokolą Nr. 3, Birštono savivaldybės taryba n u s p r e n d ž i a:
	 Birštono savivaldybės 2024 m. visuomenės sveikatos rėmimo specialiąją programą (pridedama). 



	  Savivaldybės merė   
	   Nijolė Dirginčienė  





PATVIRTINTA
Birštono savivaldybės tarybos
2024 m. gegužės 30 d. sprendimu 
Nr. (1.3.E)-TSE-093

BIRŠTONO SAVIVALDYBĖS 2024 M. VISUOMENĖS SVEIKATOS RĖMIMO SPECIALIOJI PROGRAMA


I. BENDROSIOS NUOSTATOS

1. Birštono savivaldybės visuomenės sveikatos rėmimo specialioji programa (toliau – programa) parengta vadovaujantis Lietuvos Respublikos sveikatos sistemos įstatymu, Lietuvos sveikatos 2014–2025 metų strategija, patvirtinta Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014–2025 metų strategijos patvirtinimo“ ir Birštono savivaldybės tarybos 2017 m. kovo 24 d. sprendimu Nr. TS-50 „Dėl Birštono savivaldybės visuomenės sveikatos rėmimo specialiosios programos sudarymo ir vykdymo tvarkos aprašo patvirtinimo“ patvirtinta tvarka.
2. Programos pagrindinė paskirtis – įgyvendinant įvairias sveikatinimo priemones bei kuriant saugią aplinką, gerinti Savivaldybės gyventojų sveikatą.
3. Programos priemonės atrenkamos, atsižvelgiant į Birštono savivaldybės visuomenės sveikatos stebėsenos duomenis.
4. Programos priemonių įgyvendinimas padės suformuoti aktyvesnį visuomenės požiūrį į sveikatą, leis mažinti Birštono gyventojų sergamumą, neįgalumą ir mirtingumą, kurį lemia žinių trūkumas, neteisinga žmonių gyvensena, elgsena, neigiami aplinkos veiksniai ir ligos.

II. SITUACIJOS ANALIZĖ

5. Sveikata – unikali vertybė, gamtos dovanota žmogui. Tai – ir visos tautos, valstybės turtas, kai žmogus kaupia socialines, materialines, kultūrines vertybes, kuria visuomenės gerovę. Kaip teigia Pasaulio sveikatos organizacija, ,,Sveikata – tai visiška fizinė, dvasinė ir socialinė gerovė, o ne tik ligos ar negalavimų nebuvimas“. Sveikas, kupinas jėgų, energingas žmogus gali gyventi visavertį gyvenimą, patirti darbo ir kūrybos džiaugsmą. 
6. Kiekvienam žmogui suteiktas tam tikras sveikatos potencialas, kurį jis turi stiprinti visą gyvenimą, pats turi rūpintis sveikata, stiprinti ir gerinti ją. Dėl to reikia laikytis tam tikrų gyvensenos principų: sveikos mitybos, fizinių ir psichoemocinių galių stiprinimo, fizinio lavinimosi ir grūdinimosi.
7. Mokslinių tyrimų duomenys rodo, kad 98 proc. mirčių išsivysčiusiose pasaulio šalyse lemia 7 rizikos veiksniai: padidėjęs kraujospūdis, tabakas, cholesterolis, antsvoris, nepakankamas šviežių daržovių ir vaisių vartojimas, fizinės veiklos trūkumas ir nesaikingas alkoholio vartojimas. Tai pagrindiniai rizikos veiksniai, lemiantys lėtines neinfekcines ligas (toliau – LNL). Lietuvoje 18 proc. mirčių yra susijusios su tabako vartojimu, 12 proc. – su nepakankamu vaisių ir daržovių vartojimu, 11 proc. – su alkoholio vartojimu, 10 proc. – su antsvoriu, 9 proc. – su fizinės veiklos stoka. Išsamūs Birštono savivaldybės gyventojų sergamumo, mirtingumo, ligotumo, aplinkos, asmens sveikatos priežiūros paslaugų prieinamumo, prevencinių programų aktyvumo ir kiti sveikatą įtakojantys duomenys, analizės rezultatai yra pateikti Birštono savivaldybės visuomenės sveikatos stebėsenos  2022 metų ataskaitoje.
III. PROGRAMOS TIKSLAS IR UŽDAVINIAI

8. Pagrindinis programos tikslas – remti visuomenės sveikatos priežiūrą, mažinančią gyventojų sergamumą, neįgalumą, mirštamumą, finansuojant Savivaldybėje įgyvendinamas visuomenės sveikatos priemones.
9. Programos uždaviniai: 
9.1. Stiprinti gyventojų sveikatą ir ligų prevenciją. Vykdant šį uždavinį, numatoma: 
9.1.1. mažinti neigiamų veiksnių, įtakojančių gyvenimo ir elgsenos įpročius, poveikį, propaguoti sveikos gyvensenos principus;
9.1.2. skatinti visuomenės narius sąmoningai apsispręsti atsisakyti žalingų sveikatai įpročių;
9.1.3. skatinti gyventojų fizinį aktyvumą;
9.1.4. aiškinti gyventojams neinfekcinių ligų rizikos veiksnius ir jų poveikį;
9.1.5. plėsti sveikatą stiprinančių veiksnių prieinamumą visų gyventojų grupėms (pagal amžių, socialinę padėtį ir lytį);
9.2. vykdyti aplinkos sveikatinimo priemones, užtikrinti aplinkos kokybę, nekeliančią grėsmės žmonių sveikatai. Vykdant šį uždavinį, numatoma:
9.2.1. informuoti visuomenę apie aplinkos veiksnių įtaką sveikatai, formuoti visuomenės suvokimą apie aplinkos sveikatinimo problemas ir jų sprendimo būdus, skatinti ją dalyvauti priimant sprendimus dėl aplinkos sveikatinimo, finansuoti aplinkos sveikatinimo projektus;
9.2.2. mažinti neigiamą aplinkos poveikį žmonių sveikatai.

IV. PROGRAMOS PRIORITETINĖS KRYPTYS

10. Visuomenės sveikatos rėmimo specialiosios programos prioritetinės kryptys yra: 
10.1. Nelaimingų atsitikimų ir traumų prevencija (tarp jų ir pirmos pagalbos teikimas);
10.2. Sveikos mitybos skatinimas ir nutukimo prevencija;
10.3. Lėtinių ir onkologinių ligų prevencija;
10.4. Fizinio aktyvumo skatinimas;
10.5. Aplinkos sveikata.
V. PROGRAMOS PRIEMONĖS, PAJAMOS IR FINANSAVIMO ŠALTINIAI, NUMATOMOS IŠLAIDOS
Pajamos:

	Eil. Nr.
	Savivaldybės visuomenės sveikatos rėmimo
specialiosios programos lėšų šaltiniai

	Gautos lėšos Eur

	1.
	Savivaldybės biudžeto lėšos
	–

	2.
	Savivaldybės aplinkos apsaugos rėmimo specialiosios programos lėšos
	15 000

	3.
	Savanoriškos fizinių ir juridinių asmenų įmokos
	–

	4.
	Kitos lėšos
	–

	5.
	Lėšų likutis ataskaitinių biudžetinių metų pradžioje
	10 000

	 
	IŠ VISO:
	25 000


 
	Eil. Nr. 
	Projekto vykdytojas
	Projekto pavadinimas
	Skiriama suma (Eur)


	1.
	Birštono kurorto bendruomenė
	Sveiko gyvenimo ritmu
	1240

	2.
	Birštono lopšelis-darželis „Giliukas“
	Iš mažos gilės į galingą ąžuolą
	1040

	3.
	Birštono savivaldybės neįgaliųjų draugija
	Sveikatos rėmimo projektas
	1102

	4.
	Birštono sveikos gyvensenos klubas „Šilagėlė“
	Gyventojų fizinio aktyvumo skatinimas
	1500

	5.
	Birštono vaikų lopšelis- darželis „Vyturėlis“
	Emocijų ir jausmų raktas į sveikatą
	1000

	6.
	Birštono vienkiemio bendruomenė
	Sveika bendruomenė – veikli bendruomenė
	1700

	7.
	Birštono viešoji biblioteka
	Skubi pagalba širdžiai
	3000

	8.
	Kauno rajono SBĮ visuomenės sveikatos biuras
	Birštono savivaldybės aplinkos vertinimo tyrimai
	2350

	9.
	Lietuvos pensininkų sąjungos „Bočiai“ Birštono miesto bendrija
	Bendrijos narių ir kitų pensinio amžiaus žmonių sveikatinimas per užimtumą
	1130

	10.
	Matiešionių krašto bendruomenė
	Fizinis aktyvumas – raktas į sveikatos šalį
	600

	11.
	MB Inovatyvios dermatologijos centras
	Odos vėžio prevencinė programa: Sirgti odos vėžiu nemadinga!
	4500

	12.
	Nemajūnų bendruomenės santalka
	Veik ir sveik
	1000

	13.
	Prienų rajono – Birštono diabeto klubas „Versmė“
	Bendruomenės ir visuomenės informuotumo didinimas apie lėtinę neinfekcinę ligą – cukrinį diabetą bei jo prevenciją
	1988

	14.
	Siponių krašto bendruomenė
	Sipoturas – pažink savo kraštą keliaudamas pėsčiomis
	600

	15.
	VšĮ Birštono pirminės sveikatos priežiūros centras
	Lėtinių ir onkologinių ligų prevencija
	450

	16.
	VšĮ Birštono sportas
	Sveiki ir aktyvūs Birštono senjorai
	1800

	
	
	
Iš viso lėšų programos įgyvendinimui:
	
25 000


Programos priemonės ir numatomos išlaidos:

VI. LAUKIAMI REZULTATAI

11. Programos įgyvendinimas padės stiprinti gyventojų sveikatą, saugotis ligų, didinti fizinį aktyvumą, formuoti visuomenės požiūrį į sveikatą, kaip vieną iš pagrindinių gyvenimo prioritetų, leis mažinti gyventojų sergamumą, kurį lemia netinkama žmonių gyvensena, elgsena, neigiami aplinkos veiksniai, bus gauta informacija apie aplinkos kokybę.

VII. ATSAKOMYBĖ
12. Už programoje numatytų priemonių įgyvendinimą atsako projektų vykdytojai.
13. Už programos lėšų apskaitą atsako Birštono savivaldybės administracijos Biudžeto ir apskaitos skyrius.
___________________________________________

